Prezidentlikka virtual nomzodlar huquq va qonun ustuvorligi haqida nima deydi? 
O’zbekistonda 29-mart kuni o’tadigan prezident saylovlariga parallel ravishda virtual saylov ham o’tkazilmoqda. Muxolifat tashabbusi bilan boshlangan bu jarayon - demokratik mashq.
VASHINGTON — Internetdagi saylovda o’z nomzodini qo’yganlar bu real tanlov emasligini biladi. Lekin, deydi bu da’vogarlar, bu tashabbus O’zbekiston jamoatchiligiga muqobil qarashlardan darak beradi. O’zbekiston jamiyati namoyandalari o’z g’oya va fikrlarini olg’a surib, o’zaro munozara olib bormoqda, yurt kelajagini muhokama qilmoqda. Virtual ovoz berish 1-martdan 29-martgacha davom etadi. Tashkilotchilar deydiki, O'zbekiston xalqi shaffof va adolatli saylovlar o'tkazishni o'rganishi kerak. Mamlakat tarixida hali bunday jarayon qayd etilmagan. “Amerika Ovozi” nomzodlar bilan birma-bir muloqot qilib, ularning muayyan masalalarga nisbatan munosabatini o’rganish niyatida. Siyosat, iqtisod, jamiyat hayotining jamiki jabhalari bilan bog’liq mavzular haqida bu shaxslarning so’zlarini hech qanday sharhsiz, shundayligicha beramiz. Birinchi suhbatimiz inson huquqlari va qonun ustuvorligi xususida bo’lib, bu boradagi savollarimizni shu sohada faoliyat yuritib kelayotgan ikki nomzodga berdik:  va Bu insonlar siyosiy bosim ostida vatanni tark etib, bugungi kunda Amerika Qo’shma Shtatlarida qochqin maqomi bilan kun kechiradi. Har ikkisi oliy ma’lumotli, Toshkentdagi nufuzli oliygohlarni bitirgan, o’zini O’zbekistonning jonkuyar farzandi deb biladi. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.